3)

Bilag XI affattes således: »BILAG XI Liste over tredjelande, hvorfra medlemsstaterne kan tillade indførsel af animalske biprodukter, der ikke er bestemt til konsum Det er en nødvendig, men ikke tilstrækkelig betingelse for indførsel af de relevante produkter fra et tredjeland, at dette tredjeland er opført på en af nedenstående lister. Indførslen skal ligeledes opfylde de relevante krav vedrørende folkesundhed og dyresundhed. I det følgende angives det, fra hvilke områder eller dele heraf det er tilladt at indføre visse animalske biprodukter, jf. det relevante dyresundhedscertifikat eller den relevante erklæring som fastlagt i bilag X. DEL I Liste over tredjelande, hvorfra medlemsstaterne kan tillade indførsel af mælk og mælkeprodukter (sundhedscertifikat jf. kapitel 2) Godkendte tredjelande, som er opført i bilag I til beslutning 2004/438/EF (1). DEL II Liste over tredjelande, hvorfra medlemsstaterne kan tillade indførsel af forarbejdet animalsk protein (undtagen fiskemel) (sundhedscertifikat jf. kapitel 1) De tredjelande, der er opført i del 1 i bilag II til Kommissionens forordning (EU) nr. 206/2010 (2). DEL III Liste over tredjelande, hvorfra medlemsstaterne kan tillade indførsel af fiskemel og fiskeolie (sundhedscertifikat jf. kapitel 1 og 9) De tredjelande, der er opført i bilag II til Kommissionens beslutning 2006/766/EF (3). DEL IV Liste over tredjelande, hvorfra medlemsstaterne kan tillade indførsel af afsmeltet fedt (bortset fra fiskeolie) (sundhedscertifikat jf. kapitel 10(A) og 10(B)) De tredjelande, der er opført i del 1 i bilag II til forordning (EU) nr. 206/2010. DEL V Liste over tredjelande, hvorfra medlemsstaterne kan tillade indførsel af blodprodukter til fodermidler (sundhedscertifikat jf. kapitel 4(B)) A. Blodprodukter fra hovdyr De tredjelande eller dele af tredjelande, der er opført i del 1 i bilag II til forordning (EU) nr. 206/2010, og hvorfra indførsel af alle kategorier af fersk kød af de respektive dyrearter er tilladt. B. Blodprodukter fra andre dyrearter De tredjelande, der er opført i del 1 i bilag II til forordning (EU) nr. 206/2010. DEL VI Liste over tredjelande, hvorfra medlemsstaterne kan tillade indførsel af animalske biprodukter og blodprodukter (undtagen fra dyr af hestefamilien) bestemt til teknisk brug, herunder lægemidler (sundhedscertifikat jf. kapitel 4(C) og 8) A. Blodprodukter: 1. Ubehandlede blodprodukter fra hovdyr: De tredjelande eller dele af tredjelande, der er opført i del 1 i bilag II til forordning (EU) nr. 206/2010, og hvorfra indførsel af fersk kød af alle arter af tamhovdyr er tilladt, men kun i det tidsrum, der er angivet i kolonne 7 og 8 i nævnte del — (JP) Japan. 2. Ubehandlede blodprodukter fra fjerkræ og andre fuglearter: De tredjelande eller dele af tredjelande, der er opført i del 1 i bilag I til Kommissionens forordning (EF) nr. 798/2008 (4) — (JP) Japan. 3. Ubehandlede blodprodukter fra andre dyr: De tredjelande, der er opført i del 1 i bilag II til forordning (EU) nr. 206/2010, i del 1 i bilag I til forordning (EF) nr. 798/2008 eller i del 1 i bilag I til Kommissionens forordning (EF) nr. 119/2009 (5) — (JP) Japan. 4. Behandlede blodprodukter uanset dyreart: De tredjelande, der er opført i del 1 i bilag II til forordning (EU) nr. 206/2010, i del 1 i bilag I til forordning (EF) nr. 798/2008 eller i del 1 i bilag I til forordning (EF) nr. 119/2009 — (JP) Japan. B. Animalske biprodukter til farmaceutiske formål: De tredjelande, der er opført i del 1 i bilag II til forordning (EU) nr. 206/2010, i del 1 i bilag I til forordning (EF) nr. 798/2008 eller i del 1 i bilag I til forordning (EF) nr. 119/2009, samt følgende lande: — (JP) Japan — (PH) Filippinerne — (TW) Taiwan. C. Animalske biprodukter til anden teknisk brug end farmaceutiske formål: De tredjelande, der er opført i del 1 i bilag II til forordning (EU) nr. 206/2010, og hvorfra indførsel af den pågældende kategori af fersk kød af de respektive dyrearter er tilladt, i del 1 i bilag I til forordning (EF) nr. 798/2008 eller i del 1 i bilag I til forordning (EF) nr. 119/2009. DEL VII A Liste over tredjelande, hvorfra medlemsstaterne kan tillade indførsel af animalske biprodukter til fremstilling af foder til selskabsdyr (sundhedscertifikat jf. kapitel 3(F)) A. Animalske biprodukter fra dyr af hestefamilien og fra kvæg, får, geder og svin, såvel opdrættede som vildtlevende dyr: De tredjelande eller dele af tredjelande, der er opført i del 1 i bilag II til forordning (EU) nr. 206/2010, og hvorfra indførsel af fersk kød til konsum af de pågældende dyrearter er tilladt. B. Råvarer fra fjerkræ, herunder strudsefugle og vildtlevende fjervildt: De tredjelande eller dele af tredjelande, hvorfra medlemsstaterne tillader indførsel af fersk fjerkrækød, og som er opført i del 1 i bilag I til forordning (EF) nr. 798/2008. C. Råvarer fra fisk: De tredjelande, der er opført i bilag II til beslutning 2006/766/EF. D. Råvarer fra andre vildtlevende landpattedyr og dyr af harefamilien: De tredjelande, der er opført i del 1 i bilag II til forordning (EU) nr. 206/2010 eller i del 1 i bilag I til forordning (EF) nr. 119/2009, og hvorfra medlemsstaterne tillader indførsel af fersk kød af de samme arter. DEL VII B Liste over tredjelande, hvorfra medlemsstaterne kan tillade indførsel af råt foder til selskabsdyr, som sendes til EU, til direkte salg eller animalske biprodukter til fodring af opdrættede pelsdyr (sundhedscertifikat jf. kapitel 3(D)) De tredjelande, der er opført i del 1 i bilag II til forordning (EU) nr. 206/2010 eller i del 1 i bilag I til forordning (EF) nr. 798/2008, og hvorfra medlemsstaterne tillader indførsel af fersk kød af de samme arter, og hvor kun ikke-udbenet kød er tilladt. For så vidt angår fiskemateriale, de tredjelande, der er opført i bilag II til beslutning 2006/766/EF. DEL VII C Liste over tredjelande, hvorfra medlemsstaterne kan tillade indførsel af animalske smagsforstærkere, som sendes til EU med henblik på fremstilling af foder til selskabsdyr (sundhedscertifikat jf. kapitel 3(E)) De tredjelande, der er opført i del 1 i bilag II til forordning (EU) nr. 206/2010 eller i del 1 i bilag I til forordning (EF) nr. 798/2008, og hvorfra medlemsstaterne tillader indførsel af fersk kød af de samme arter, og hvor kun ikke-udbenet kød er tilladt. For så vidt angår animalske smagsforstærkere fremstillet af fiskemateriale, de tredjelande, der er opført i bilag II til beslutning 2006/766/EF. DEL VIII Liste over tredjelande, hvorfra medlemsstaterne kan tillade indførsel af svinebørster (sundhedscertifikat jf. kapitel 7(A) og 7(B)) A. For så vidt angår ubehandlede svinebørster, de tredjelande, der er opført i del 1 i bilag II til forordning (EU) nr. 206/2010, og som har været fri for afrikansk svinepest i 12 måneder inden indførselsdatoen. B. For så vidt angår behandlede svinebørster, de tredjelande, der er opført i del 1 i bilag II til forordning (EU) nr. 206/2010, uanset om de har været fri for afrikansk svinepest i 12 måneder inden indførselsdatoen. DEL IX Liste over tredjelande, hvorfra medlemsstaterne kan tillade indførsel af forarbejdet gylle og forarbejdede gylleprodukter til jordbehandling (sundhedscertifikat jf. kapitel 17) For så vidt angår forarbejdet gylle og forarbejdede gylleprodukter, de tredjelande, der er opført i: a) del 1 i bilag II til forordning (EU) nr. 206/2010 b) bilag I til Kommissionens beslutning 2004/211/EF (6) eller c) del 1 i bilag I til forordning (EF) nr. 798/2008. DEL X Liste over tredjelande, hvorfra medlemsstaterne kan tillade indførsel af foder til selskabsdyr samt tyggepinde og tyggeben (sundhedscertifikat jf. kapitel 3(A), 3(B) og 3(C)) De tredjelande, der er opført i del 1 i bilag II til forordning (EU) nr. 206/2010, samt følgende tredjelande: — (JP) Japan — (EC) Ecuador (7) — (LK) Sri Lanka (8) — (TW) Taiwan (9). DEL XI Liste over tredjelande, hvorfra medlemsstaterne kan tillade indførsel af gelatine, hydrolyseret protein, kollagen, dicalciumphosphat og tricalciumphosphat (sundhedscertifikat jf. kapitel 11 og 12) De tredjelande, der er opført i del 1 i bilag II til forordning (EU) nr. 206/2010, samt følgende tredjelande: — (KR) Sydkorea (10) — (MY) Malaysia (10) — (PK) Pakistan (10) — (TW) Taiwan (10). DEL XII Liste over tredjelande, hvorfra medlemsstaterne kan tillade indførsel af biavlsprodukter (sundhedscertifikat jf. kapitel 13) De tredjelande, der er opført i del 1 i bilag II til forordning (EU) nr. 206/2010. DEL XIII Liste over tredjelande, hvorfra medlemsstaterne kan tillade indførsel af blod og blodprodukter fra dyr af hestefamilien (sundhedscertifikat jf. kapitel 4(A)) A. Ubehandlet blod og ubehandlede blodprodukter: Tredjelande eller dele af tredjelande, der er opført i bilag I til beslutning 2004/211/EF, og hvorfra indførsel af dyr af hestefamilien til opdræt og som brugsdyr er tilladt. B. Behandlede blodprodukter: tredjelande, der er opført i del 1 i bilag II til forordning (EU) nr. 206/2010, og hvorfra indførsel af fersk kød af tamdyr af hestefamilien er tilladt. DEL XIV Liste over tredjelande, hvorfra medlemsstaterne kan tillade indførsel af huder og skind af hovdyr (sundhedscertifikat jf. kapitel 5(A), 5(B) og 5(C)) A. For så vidt angår friske eller kølede huder og skind af hovdyr, de tredjelande, der er opført i del 1 i bilag II til forordning (EU) nr. 206/2010, og hvorfra medlemsstaterne tillader indførsel af fersk kød af de samme dyrearter. B. For så vidt angår behandlede huder og skind af hovdyr, de tredjelande eller dele af tredjelande, der er opført i del 1 i bilag II til forordning (EU) nr. 206/2010. C. For så vidt angår behandlede huder og skind af drøvtyggere, som sendes til EU, og som er blevet opbevaret separat i 21 dage eller skal være under uafbrudt transport i 21 dage inden indførslen, alle tredjelande. DEL XV Liste over tredjelande, hvorfra medlemsstaterne kan tillade indførsel af jagttrofæer (sundhedscertifikat jf. kapitel 6(A) og 6(B)) A. For så vidt angår behandlede jagttrofæer af fugle og hovdyr, som alene består af ben, horn, hove, kløer, gevirer, tænder, huder eller skind, alle tredjelande. B. For så vidt angår jagttrofæer af fugle, som består af hele ubehandlede dele, de tredjelande, der er opført i del 1 i bilag I til forordning (EF) nr. 798/2008, og hvorfra medlemsstaterne tillader indførsel af fersk fjerkrækød, samt følgende lande: — (GL) Grønland — (TN) Tunesien. C. For så vidt angår jagttrofæer af hovdyr, som består af hele ubehandlede dele, de tredjelande, der er opført i kolonnerne vedrørende fersk hovdyrkød i del 1 i bilag II til forordning (EU) nr. 206/2010, herunder eventuelle restriktioner, der er fastsat i kolonnen med særlige bemærkninger vedrørende fersk kød. DEL XVI Liste over tredjelande, hvorfra medlemsstaterne kan tillade indførsel af ægprodukter, der ikke er bestemt til konsum, og som kan anvendes som fodermiddel (sundhedscertifikat jf. kapitel 15) De tredjelande, der er opført i del 1 i bilag II til forordning (EU) nr. 206/2010, samt tredjelande eller dele af tredjelande, hvorfra medlemsstaterne tillader indførsel af fersk fjerkrækød, og som er opført i del 1 i bilag I til forordning (EF) nr. 798/2008. DEL XVII Liste over tredjelande, hvorfra medlemsstaterne kan tillade indførsel af ben og benprodukter (bortset fra benmel), horn og hornprodukter (bortset fra hornmel), hove og hovprodukter (bortset fra hovmel) bestemt til andre formål end fodermidler, organiske gødningsstoffer eller jordforbedringsmidler (erklæring jf. kapitel 16) Alle tredjelande. DEL XVIII Liste over tredjelande, hvorfra medlemsstaterne kan tillade indførsel af horn og hornprodukter (bortset fra hornmel) samt hove og hovprodukter (bortset fra hovmel) til fremstilling af organiske gødningsstoffer eller jordforbedringsmidler (sundhedscertifikat jf. kapitel 18) Alle tredjelande.